אפוסטולוס פאפאסטאמוס

**אפוסטולוס פאפאסטאמוס** (ביוונית: **Απόστολος Παπασταμος**; נולד ב-20 במרץ 2001) הוא שחיין יווני, אלוף אירופה (בלגרד 2024) וזוכה מדליית ארד באליפות אירופה בבריכת 25 מטר (אוטופן 2023) במשחה ל-400 מטר מעורב אישי.

## ביוגרפיה
פאפאסטאמוס נולד וגדל בחאניה שביוון.

### 2017
#### אלוף הפסטיבל האולימפי האירופי לנוער
בפסטיבל האולימפי האירופי לנוער שנערך בגיור שבהונגריה ביולי זכה במדליית זהב במשחה ל-400 מטר מעורב אישי בשיא תחרות חדש של 4:21.92 דקות.

באליפות אירופה בבריכת 25 מטר שנערכה בקופנהגן שבדנמרק בדצמבר סיים במקום 21 במקצה ל-400 מטר מעורב אישי בתוצאה של 4:18.53 דקות, במקום 33 במשחה ל-200 מטר גב בתוצאה של 2:00.56 דקות, במקום 46 במשחה ל-100 מטר מעורב אישי בתוצאה של 57.50 שניות, ובמקום 47 במשחה ל-200 מטר מעורב אישי בתוצאה של 2:03.03 דקות.

### 2018
#### סגן אלוף אירופה לנוער
באליפות אירופה לנוער שנערכה בהלסינקי שבפינלנד ביולי זכה במדליית כסף במשחה ל-400 מטר מעורב אישי בתוצאה של 4:17.44 דקות.

באליפות אירופה שנערכה בגלאזגו שבממלכה המאוחדת ביולי סיים במקום 16 במשחה ל-400 מטר מעורב אישי בתוצאה של 4:20.43 דקות, ובמקום 26 במשחה ל-200 מטר מעורב אישי בתוצאה של 2:04.55 דקות.

### 2019
#### אלוף אירופה לנוער
באליפות אירופה לנוער שנערכה בקאזאן שברוסיה ביולי זכה בשתי מדליות זהב: במשחה ל-200 מטר מעורב אישי בתוצאה של 1:59.93 דקות, ובמשחה ל-400 מטר מעורב אישי בתוצאה של 4:15.18 דקות.

#### אלוף עולם לנוער
באליפות העולם לנוער שנערכה בבודפשט שבהונגריה באוגוסט זכה במדליית זהב במשחה ל-400 מטר מעורב אישי בשיא עולם לנוער ושיא יוון חדשים של 4:11.93 דקות. בנוסף, זכה במדליית ארד במשחה ל-200 מטר מעורב אישי בשיא אישי חדש של 1:59.62 דקות.

באליפות אירופה בבריכת 25 מטר שנערכה בגלאזגו שבדצמבר סיים במקום 27 במשחה ל-400 מטר מעורב אישי בתוצאה של 4:25.38 דקות, במקום 43 במשחה ל-100 מטר מעורב אישי בתוצאה של 57.79 שניות, ובמקום 46 במשחה ל-200 מטר מעורב אישי בתוצאה של 2:02.82 דקות.

### 2021
באליפות אירופה שנערכה בבודפשט במאי סיים במקום 18 במשחה ל-400 מטר מעורב אישי בתוצאה של 4:23.15 דקות, ובמקום 27 במשחה ל-200 מטר מעורב אישי בתוצאה של 2:02.49 דקות. בנוסף, סיים במקום 13 במשחה שליחים 4x200 מטר חופשי בתוצאה של 7:18.10 דקות.

באולימפיאדת טוקיו שנערכה ביולי-אוגוסט סיים במקום 14 במשחה ל-400 מטר מעורב אישי בתוצאה של 4:12.50 דקות, ובמקום 35 במשחה ל-200 מטר מעורב אישי בתוצאה של 2:00.38 דקות.

### 2022
באליפות העולם שנערכה בבודפשט ביוני סיים במקום 24 במשחה ל-400 מטר מעורב אישי בתוצאה של 4:26.06 דקות, ובמקום 33 במשחה ל-200 מטר מעורב אישי בתוצאה של 2:06.14 דקות.

### 2023
באליפות העולם שנערכה בפוקואוקה שביפן ביולי סיים במקום עשירי במשחה ל-400 מטר מעורב אישי בתוצאה של 4:14.52 דקות.

#### מדליית ארד באליפות אירופה בבריכת 25 מטר
באליפות אירופה בבריכת 25 מטר שנערכה באוטופן שברומניה בדצמבר זכה במדליית ארד במשחה ל-400 מטר מעורב אישי בתוצאה של 4:05.19 דקות, אחרי אלברטו ראצטי מאיטליה (3:57.01 דקות) ודנקן סקוט מהממלכה המאוחדת (4:00.17 דקות). בנוסף, סיים במקום עשירי במשחה ל-200 מטר מעורב אישי בתוצאה של 1:57.72 דקות.

### 2024
באליפות העולם שנערכה בדוחה שבקטר בפברואר נפסל במשחה ל-400 מטר מעורב אישי, וסיים במקום 27 במשחה ל-200 מטר פרפר בתוצאה של 2:00.56 דקות.

#### אלוף אירופה
באליפות אירופה שנערכה בבלגרד שבסרביה ביוני זכה במדליית זהב במשחה ל-400 מטר מעורב אישי בשיא יוון חדש של 4:10.83 דקות, לפני באלאז' הולו (4:11.51 דקות) וגאבור זומבורי (4:11.70 דקות), שניהם מהונגריה.

באולימפיאדת פריז שנערכה ביולי-אוגוסט סיים במקום 15 במשחה ל-400 מטר מעורב אישי בתוצאה של 4:15.32 דקות, ובמקום 16 במשחה ל-200 מטר מעורב אישי בתוצאה של 2:01.02 דקות.

באליפות העולם בבריכת 25 מטר שנערכה בבודפשט בדצמבר סיים במקום 21 במשחה ל-200 מטר מעורב אישי בשיא אישי חדש של 1:55.90 דקות. במוקדמות משחה ל-400 מטר מעורב אישי קבע שיא אישי חדש של 4:04.24 דקות.

## שיאים אישיים
### בריכה אולימפית
* 200 מטר מעורב אישי: 1:59.62 דקות (2019)
* 400 מטר מעורב אישי: 4:10.83 דקות (2024), **שיא יוון**

### בריכת 25 מטר
* 100 מטר מעורב אישי: 56.61 שניות (2018)
* 200 מטר מעורב אישי: 1:55.90 דקות (2024)
* 400 מטר מעורב אישי: 4:04.24 דקות (2024)

## ראו גם

## קישורים חיצוניים

קטגוריה:שחייני מעורב אישי
קטגוריה:שחיינים יוונים
קטגוריה:שחיינים באולימפיאדת טוקיו (2020)
קטגוריה:שחיינים באולימפיאדת פריז (2024)
קטגוריה:אלופי אירופה בשחייה
קטגוריה:יוונים שנולדו ב-2001